2002/454/EY: Komission päätös, tehty 12 päivänä kesäkuuta 2002, väliaikaisen kokeen järjestämisestä tiettyjen rehukasvien siementen erän enimmäispainon nostamiseksi neuvoston direktiivin 66/401/ETY mukaisesti (ETA:n kannalta merkityksellinen teksti) (tiedoksiannettu numerolla K(2002) 2078)



Virallinen lehti nro L 155 , 14/06/2002 s. 0057 - 0058



Komission päätös, tehty 12 päivänä kesäkuuta 2002, väliaikaisen kokeen järjestämisestä tiettyjen rehukasvien siementen erän enimmäispainon nostamiseksi neuvoston direktiivin 66/401/ETY mukaisesti (tiedoksiannettu numerolla K(2002) 2078) (ETA:n kannalta merkityksellinen teksti) (2002/454/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY(1), sellaisena kuin se on viimeksi muutettuna direktiivillä 2001/64/EY(2), ja erityisesti sen 13 a artiklan, sekä katsoo seuraavaa: (1) Direktiivissä 66/401/ETY säädetään siementen testauksen yhteydessä noudatettavasta erän enimmäispainosta. (2) Muutokset kaupanpitämisen käytänteissä, erityisesti siementen kuljetusmenetelmissä irtolastikuljetukset mukaan luettuina, edellyttävät heinäkasvien siementen erän enimmäispainon nostamista. (3) Nykyisen kansainvälisen käytännön, erityisesti taloudellisen yhteistyön ja kehityksen järjestön ministerineuvoston 28 päivänä syyskuuta 2000 hyväksymän Gramineaen siementen erän enimmäiskokoa koskevan poikkeuksellisen kokeen ja kansainvälisen siemententestausjärjestön sääntömääräisessä kokouksessa 21 päivänä kesäkuuta 2001 hyväksytyn nurmikasvien siemenien erän kokoa koskevan kokeen mukaan erän enimmäispainoa on mahdollista nostaa tiettyjen lajikkeiden, heinäkasvit mukaan luettuina osalta. (4) Näin ollen on asianmukaista järjestää tietyin edellytyksin väliaikainen koe heinäkasvien siementen erän enimmäispainon nostamiseksi. (5) Tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Tämän päätöksen tavoitteena on järjestää liitteessä säädettyjen edellytysten mukaisesti yhteisön tasolla väliaikainen koe sen arvioimiseksi, voidaanko direktiivin 66/401/ETY liitteessä III säädettyä erän enimmäispainoa nostaa mainitun direktiivin 2 artiklassa lueteltujen "varmennettujen siementen" luokkaan kuuluvien heinäkasvilajikkeiden osalta. 2 artikla 1. Kaikki jäsenvaltiot saavat osallistua kokeeseen. 2. Jäsenvaltioiden, jotka päättävät osallistua kokeeseen, on ilmoitettava tästä komissiolle. 3. Kokeeseen osallistuva jäsenvaltio vapautetaan direktiivin 66/401/ETY 7 artiklan 2 kohdassa säädetystä velvoitteesta, joka koskee liitteessä III "GRAMINEAE" -otsakkeen alla sarakkeessa 1 lueteltujen heinäkasvilajikkeiden osalta sarakkeessa 2 lueteltuja erän enimmäispainoja, siitä päivästä alkaen, jona jäsenvaltio tekee komissiolle 2 kohdan mukaisen ilmoituksen. Jäsenvaltion on kuitenkin noudatettava 25 tonnin enimmäispainoa ja tämän päätöksen liitteessä säädettyjen edellytysten lisäksi muita direktiivissä 66/401/ETY säädettyjä edellytyksiä. 3 artikla Koe päättyy 1 päivänä kesäkuuta 2003. Jäsenvaltiot voivat päättää peruuttaa osallistumisensa kokeeseen aiempana ajankohtana. 4 artikla Jäsenvaltioiden on toimitettava komissiolle ja muille jäsenvaltioille väliraportit kokeen tuloksista 30 päivään marraskuuta 2002 ja 31 päivään maaliskuuta 2003 mennessä. 5 artikla Tämä päätös on osoitettu kaikille jäsenvaltioille. Tehty Brysselissä 12 päivänä kesäkuuta 2002. Komission puolesta David Byrne Komission jäsen (1) EYVL 125, 11.7.1966, s. 2298/66. (2) EYVL L 234, 1.9.2001, s. 60. LIITE Asetuksen 1 artiklassa tarkoitetut edellytykset ovat seuraavat: a) kullekin erälle on tehty heterogeenisuustesti, ja erä vastaa homogeenisuutta koskevaa edellytystä; b) direktiivissä 66/401/ETY säädetyssä virallisessa etiketissä mainitaan tämän päätöksen numero maininnan "EY:n säännöt ja vaatimukset" jälkeen; c) jos jäsenvaltio osallistuu kokeeseen, jäsenvaltion yhteisön vertailukokeita varten toimittamien näytteiden on oltava peräisin tämän kokeen mukaisesti virallisesti varmennetuista siemeneristä; ja d) varmentamisesta vastaava viranomainen vastaa kokeen seurannasta.